אצלי הכל בסדר (סדרת טלוויזיה)

אצלי הכל בסדר (באנגלית: Totally Completely Fine) היא סדרת טלוויזיה אוסטרלית בז'אנר קומדיה שחורה שהופקה על ידי סטן בשיתוף עם Sundance Now. הסדרה מתמקדת בויויאן, צעירה בשנות העשרים לחייה המגולמת על ידי תומאסין מקנזי, היורשת את בית סבהּ שנמצא על קצה צוק, שמתברר כמקום פופולרי להתאבדות. הסדרה שודרה לראשונה בשתי הפלטפורמות ב-20 באפריל 2023.<ref></ref><ref></ref>

== רקע ==
בראיון, סיפרה יוצרת הסדרה גרטל ולה (Gretel Vella) כי היא מאובחנת מגיל 14 עם דיכאון וחרדה. בתקופת מגפת הקורונה והסגרים שנועדו למגר אותה, הייתה עדה ולה לשני ניסיונות התאבדות בשבוע אחד, כשבשני נהג המונית בה נסעה סיפר לה שהוא רואה במקום בו נסעו כל יום ניסיון התאבדות, מה שגרם לה להבין שהיא חייבת לפעול כדי לשנות את השיח ולתת לגיטימציה לשיח בנושא התאבדויות.<ref></ref>

== עלילה ==
כשסבה של ויויאן (תומאסין מקנזי) מת בשנתו, היא יורשת את ביתו הצמוד לקצה צוק. הצוק מתברר כמקום אליו מגיעים רבים כדי להתאבד באמצעות קפיצה. ויויאן, שעוד לא התגברה על מות הוריה בתאונת דרכים, מגלה שסבה היה מסייע לאנשים שהגיעו להתאבד והוריד אותם מהרעיון, ובכך הציל מאות. אחרי שהצילה כלה שברחה מחתונתה (קונטזה טרפון), ויויאן תופסת את מקומו של סבה ולוקחת על עצמה לסייע למי שמגיע לצוק כדי להתאבד תוך כדי ניסיונות להשלים עם בני משפחתה ולהתרגל לחייה החדשים.

== שחקנים ==
* תומאסין מקנזי כויויאן קנינגהאם
* קונטזה טרפון כאמי מת'יוס, כלה המנסה להתאבד
* דבון טרל כדיין, שכן של ויויאן ופסיכולוג
* ברנדון מקלילנד כהנדריקס קנינגהאם, אחיה של ויויאן
* רוואן וויט כג'ון קניניגהאם, אחיה של ויויאן
* אדגר ויטורינו כאלחנדרו, בן הזוג של ג'ון
* מקס קרין כלואיס, מחלק עיתונים מקומי
* דבורה קנדי כביאטריס, שכנה של ויויאן וחברה של סבה.
* בריג'יט זנגני כאנה

== פרקים ==

== הפקה ==
הסדרה נוצרה והופקה על ידי גרטל ולה, שגם כתבה 4 מתוך 6 פרקי הסדרה. ב-24 במרץ 2022 הוכרז כי הסדרה תפותח על ידי חברת סטאן, אז תחת השם "The Jump".<ref></ref> הרכב הקאסט הראשי הוכרז באוגוסט 2022 וצילומי הסדרה החלו באותו החודש בסידני.<ref></ref> הסדרה נכתבה בהתייעצות עם מומחים לבריאות הנפש ואנשים המתמודדים עם חרדה ודיכאון.

== שידור ==
כל פרקי הסדרה הוזרמו בשירות סטאן האוסטרלי ב-20 באפריל 2023. בארצות הברית שודרו באותו התאריך ברשת Sundance Now וברשת AMC + שני הפרקים הראשונים, ושאר הפרקים בכל יום חמישי.<ref></ref> הסדרה מוזרמת באמזון פריים וידאו.<ref></ref> רשת Fremantle International מחזיקה בזכויות ההפצה של הסדרה במדינות אחרות.

בישראל שודרה הסדרה החל מאוגוסט 2023 ביס, הוט (NEXT TV, הוט VOD ו-הוט HBO) ו-סלקום TV.<ref></ref><ref></ref>

== ביקורות ==
באתר הנתונים הקולנועיים IMDb, קיבלה הסדרה ציון של 7.1/10, עם 1,300 מצביעים.<ref></ref> באתר Rotten Tomatoes זכתה הסדרה לציון של 100 בממוצע המשוקלל של דירוגי המבקרים, וציון 93 בממוצע של דירוג הקהל.<ref></ref> קרייג מת'יסון ב-The Sydney Morning Herald כתב שהיא "אחת הסדרות האוסטרליות השאפתניות...היא מנסה להגיע לתובנות...באמצעות שנינות חריפה, עלילות משנה מהנות והתמודדויות כנות ואמתיות.<ref></ref> גילי איזיקוביץ בהארץ, כתבה שהסדרה "מציגה רעיון חזק, גיבורה שבורה ופוטנציאל דרמטי" וש"ניכר שיש בה כוונה לייצר טלוויזיה אוהבת אדם, אבל לעיתים היא לא מהודקת דיה ולא לגמרי מבינה בעצמה מה הכיוון שאליו היא הולכת...נופלת בדאחקות קומיות פושרות".<ref></ref> תמה ספיר בגלובס כתבה שהסדרה "מצליחה להאיר באור אופטימי ומחמם לב גם את הרגעים הקשים והנמוכים ביותר בחיי הדמויות" וש"הצילומים נהדרים, העריכה קלילה וזורמת, הכתיבה מלאת חן ושנינות עוקצנית" ושהמשחק בה "יוצא מן הכלל". ניב הדס שיבח את הסדרה בזכות דמויות המשנה העגולות שלה ו"הכתיבה מלאת האבחנות, החידודים והחום האנושי שקולח מכל פריים בה".<ref></ref>

== קישורים חיצוניים ==
* 
* 
* "[https://www.screenaustralia.gov.au/the-screen-guide/t/totally-completely-fine-2023/40435 אצלי הכל בסדר]" באתר Screen Australia 
* .
* 
* 
* 

== הערות שוליים ==

קטגוריה:סדרות טלוויזיה אוסטרליות
קטגוריה:התאבדות בקולנוע